Sandra Toft hefur átt frábært heimsmeistaramót . Getty / Baptiste Fernandez Þetta er þegar orðinn góður dagur fyrir norska kvennalandsliðið á HM í kvenna í handbolta í Japan þrátt fyrir að liðið sé enn ekki búið að spila sinn leik . Úrslitin í fyrstu tveimur leikjum dagsins í milliriðli eitt voru mjög hagstæð fyrir Þórir Hergeirsson og norsku stelpurnar . Danmörk og Serbía unnu bæði leiki sína og fyrir vikið er milliriðill eitt kominn í einn hnapp . Noregur getur hins vegar , þökk sé þessum úrslitum , komist í efsta sætið með sigri í sínum leik seinna í dag . Danir hjálpuðu ekki aðeins Noregi heldur unnu dönsku stelpurnar einnig lífsnauðsynlegan sigur ætli þær að leika um verðlaun á heimsmeistaramótinu . Danir unnu 27 - 24 sigur á Hollandi og eiga enn smá von á sæti í undanúrslitunum . Dönsku stelpurnar eru líka að berjast um að komast á Ólympíuleikanna í Tókýó á næsta ári . Holland hafði unnið Noreg í riðlakeppninni en Norðmenn unn síðan Danmörk í fyrsta leik sínum í milliriðlinum . Sandra Toft , markvörður danska landsliðsins , átti enn einn stórleikinn og var valinn besti maður vallarins . Toft varði 20 skot í dag eða 45 prósent skotanna sem komu á hana . Anne Mette Hansen var markahæst í danska liðinu með fimm mörk . Serbnesku stelpurnar komu stigalausar inn í milliriðil en hafa unnið tvo fyrstu leiki sína í milliriðli . Kristina Liscevic tryggði liðinu 29 - 28 sigur á Þýskalandi í dag . Sigurmarkið kom úr vítakasti þegar nokkrar sekúndur voru eftir . Þýsku stelpurnar voru á toppnum eftir fyrstu umferð milliriðilsins en þessi sigrar Serba og Dana gera lokaumferðina í milliriðlinum afar spennandi . Úrslitin hjálpa líka Norðmönnum sem geta komist á toppinn með sigri á Suður Kóreu seinna í dag .